PRIMĂRIA ORAŞ DETA

Nr. 1288./06.02.2023                                          

RAPORT
privind aprobarea DOCUMENTAȚIEI TEHNICO-ECONOMICE (faza - SF.) a Devizului General și Indicatorii tehnico-economici ai obiectivului de investiții: ,,EXTINDERE REȚEA CANALIZARE MENAJERĂ ÎN OPATIȚA, ORAȘ DETA”.
În raport cu cerințele Directivelor privind calitatea apei potabile și epurarea apelor uzate urbane (Directiva nr. 98/83/CE și Directiva nr. 91/271/CEE), infrastructura de apă și apă uzată este, în prezent, insuficientă și inadecvată, cu impact negativ asupra calității vieții, protecției mediului și dezvoltării socio-economice, în special în mediul rural.                       

Astfel, având în vedere lipsa utilităților de preluare a apei uzate menajere din localitatea Opatița, aflata în aglomerarea Deta, pentru asigurarea colectării și evacuării apelor uzate menajere, s-a întocmit o documentație tehnico-economică (faza - SF) în vederea realizării obiectivului propus, conf. HG nr.907/2016, privind etapele de elaborare și conținutul cadru al documentațiilor tehnico-economice aferente obiectivelor de investitii, cu modificările și completările ulterioare, pentru obiectivul de investiții „Extindere rețea canalizare menajeră în Opatița, oraș Deta” Proiect nr. 01/2023 (faza - SF), întocmit de proiectant: AQUATIM S.A. cu sediul în str. Gheorghe Lazăr, nr. 11/A, Timișoara, jud Timiș, propunem Consiliului local Deta, aprobarea acestei documentații  Faza - SF., Devizului General și Indicatorii tehnico-economici ai obiectivului de investitii, cu avizul Comisiei economice și al Comisiei de urbanism şi administrarea patrimoniului. 
În temeiul art. 129, alin. (1), alin. (2), lit. b), alin. (4), lit. d) și f), art. 139, alin. (1), art. 196, alin. (1), lit. a), art. 197 din OUG nr. 57/2019 privind Codul Administrativ, cu modificările și completările ulterioare și H.G. nr. 907/2016 privind etapele de elaborare şi conținutul-cadru al documentațiilor tehnico-economice aferente obiectivelor  /proiectelor de investiții finanțate din fonduri publice.
            1. Descrierea investiției    
Obiectivul de investitii are ca scop furnizarea serviciilor de colectare a apei uzate menajere din localitatea Opatița. 

Investițiile de mediu reprezintă o contribuție importantă la rezolvarea problemelor economice și sociale în România, la protecția sănătății, îmbunătățirea calității vieții și stimularea dezvoltării economice. Pentru a contribui la dezvoltarea regiunilor, România trebuie să facă investiții semnificative în infrastructura de mediu, în special în sectoarele apă, deșeuri și calitatea aerului.

Prin realizarea obiectivul de investiții creste nivelul de trai a zonei.

Realizarea investiției propuse va avea un puternic impact social și economic prin:

- asigurarea condițiilor adecvate de igienă în imobilele de locuit

- protecția consumatorilor vulnerabili care locuiesc în imobile;

- asigurarea serviciilor publice de canalizare;
- menținerea unor locuri de muncă în faza de realizare a investiției;                 
Obiectul acestei investiții îl constitue îmbunătățirea infrastructurii de apă uzată prin realizarea extinderii rețelei de canalizare ape uzate menajere în localitatea Opatița, precum și realizarea căminelor de racord pentru racordarea la rețeaua de canalizare menajera a gospodăriilor aferente localității studiate.

În prezent orașul Deta dispune de o rețea de canalizare menajeră și rețea de alimentare cu apă potabilă atât în zona centrala a oraşului cât și în unele zone periferice localității.

Având în vedere lipsa utilităților de preluare a apei uzate menajere din localitatea Opatița, aflată în aglomerarea Deta, pentru asigurarea colectării și evacuării apelor uzate menajere este necesară implementarea prezentului proiect.
Colectarea apelor uzate menajere din localitatea Opatița se va face printr-o rețea gravitațională de canalizare menajera și 3 stații de pompare, apa menajera fiind apoi descărcata în rețeaua de canalizare menajera existenta în orașul Deta, în zona centurii de ocolire a oraşului, conform planuri anexate.
Apa uzată menajeră va ajunge în Stația de Epurare Deta.          
Căminul ce va prelua apa uzată menajeră se regăsește în zona centurii de ocolire a oraşului Deta.
Lucrările necesare extinderii rețelei de canalizare menajera cuprinse în prezenta documentație, se vor face în principal în zona de acostament a drumurilor respectiv în zona verde.
Căile de acces pentru realizarea obiectivului de investitii sunt însăși străzile pe care sunt prevăzute rețelele de canalizare. Nu este necesară execuția de căi de acces provizorii având în vedere faptul că toate lucrările sunt realizate pe străzile și drumurile existente ale localității Opatița.

Amplasamentul propus pentru realizarea obiectivului de investitii îl constituie intravilanul localității Opatița, domeniu public, conform Extrase de Carte Funciara.

Rețeaua de canalizare urmărește traseul străzilor, fiind pozată sub adâncimea minimă de îngheț conform STAS 6054/77 și va avea o pantă care să asigure o funcționare optimă a sistemului de canalizare, astfel încât să asigure o viteză de autocurățire a canalului sau viteza minima admisa pentru apele uzate menajere.

Rețeaua de canalizare menajera propusa se va realiza pe domeniul public și va fi alcătuita din colectoare stradale din PVC tip KG, SN8, cu diametrul D 250 mm, cămine de vizitare prevăzute cu capace carosabile din fonta și cămine de racord din material plastic prevăzute cu capace carosabile, amplasate la distanța minimă de aproximativ 1,0 m față de limita de proprietate.

Colectoarele de canalizare vor fi pozate îngropat, sub adâncimea minimă de îngheț  având o pantă care sa asigure scurgerea gravitațională a apelor uzate pe cea mai mare parte a localității.

Colectoarele stradale de canalizare ape uzate menajere vor fi prevăzute cu cămine de vizitare, amplasate la distanța maximă de 50 m între ele, precum și la fiecare schimbare de pantă, diametru sau direcție. Căminele de vizitare se propun a fi realizate de forma circulară, din beton și vor fi prevăzute cu capace carosabile.

Pentru adâncimi mai mici sau egale cu 2,50 m se propun cămine de vizitare din beton cu diametrul interior DN 800 mm, iar pentru adâncimi mai mari de 2,50 m se propun cămine de vizitare din beton cu diametrul interior DN 1000 mm.

- Colectoare stradale, D 250 mm,  PVC, SN8, L = 3.839,0 m;

- Conducte de racord, D 160 mm,  PVC, SN8, L = 2.780,0 m; 

- Cămine de vizitare prefabricate din beton, Dn 800 și Dn 1000 mm, 93 buc;

- Cămine de racord D 400 mm, din material plastic, 278 buc;
- Conducte de refulare din PEID, L = 2.497,0 m;
- Stații de pompare stradale pentru ape uzate menajere, 3 bucăți.

Colectoarele se vor poza sub adâncimea minimă de îngheț și vor avea o pantă care să asigure o funcționare optimă a sistemului de canalizare. 

Tuburile de canalizare vor fi așezate pe un pat de nisip 10 cm grosime și vor fi înglobate în strat de nisip până la o înălțime de 30 cm peste creasta tubului. 

În vederea racordării la rețeaua de canalizare a consumatorilor din localitatea Opatița, se propune realizarea a cate unui racord individual la rețeaua de canalizare menajera pentru fiecare consumator, racord terminat printr-un cămin de racord monobloc din material plastic Dn 400 mm.

Căminul de racord se amplasează pe domeniul public, la distanță de 1,0 m față de limita de proprietate și va fi realizat din material plastic, având diametrul D 400 mm. Acesta va fi prevăzut cu placa de acoperire din beton armat și capac carosabil din fontă, clasa de încărcare D400.

Conducta de racord intre căminul de racord și colectorul stradal se va realiza din PVC tip KG, SN8, D160 mm.

Cuplarea conductelor de racord la canalizare se poate realiza în două variante: 

•  cuplarea în căminul de vizitare din beton, existent. Pentru aceasta, se va perfora tubul de beton şi va fi prevăzută o garnitură specială pentru cuplarea tubului din PVC; 

•  cuplarea direct pe conducta de canalizare, prin intermediul unor cuplaje rapide cu articulație sferica. 

Aceasta va fi montata îngropat, pe un pat de nisip de 10 cm grosime. Conducta va fi înglobată în strat de nisip până la o înălțime de 30 cm peste creasta tubului.

Baza șanțului de pozare trebuie executată cu mare atenție: se va asigura o suprafață netedă, fără pietre, cu o stabilitate corespunzătoare pentru pozarea conductelor, respectiv al stratului de pozare. 

Aceasta va avea o panta minima de 1,0 % spre colectorul stradal.

Stratul vegetal decapat va fi depozitat separat, urmând a fi utilizat la terminarea execuției lucrărilor, pentru refacerea amplasamentului afectat.

În cadrul scenariului numărul 2 se propune folosirea unei stații de pompare cu doua compartimente (camera uscata pentru instalarea electropompelor, respectiv camera umedă pentru acumularea apei uzate menajere) pentru SP_1 care este stația de transfer apa uzată către Deta, respectiv doua stații de pompare cu instalarea imersată a electropompelor, pentru SP_2 și SP_3.

Se vor prevedea un număr trei stații de pompare prefabricate, complet echipate, conform planuri de situație anexate, pe străzile care au amplasamente mai joase, apele uzate menajere neputând fi preluate gravitațional.

Stațiile de pompare sunt de tip prefabricat, complet echipate și automatizate, amplasate îngropat pe traseul canalizării fiind echipate fiecare cu 1A+1R electropompe pentru ape uzate.

Toată apa uzată menajeră colectată în localitatea Opatița va fi descărcata în rețeaua de canalizare a oraşului Deta, de unde va ajunge în stația de epurare existentă.

Lungimea totală a canalizării menajere Dn 250 mm este de 3.839,0 m și sunt prevăzute 93 cămine de vizitare circulare din beton.

Numărul total de cămine de racord prevăzute este de 278 bucăți.

Lungimea totală a conductelor de racord PVC, D160 mm, SN8 este de 2.780,0 m.

Caracteristicile principale ale rețelei de canalizare analizate in scenariul numărul 2 sunt:

- Colectoare stradale, D 250 mm,  PVC, SN8, L = 3.839,0 m;

- Conducte de racord, D 160 mm,  PVC, SN8, L = 2.780,0 m; 

- Cămine de vizitare prefabricate din beton, Dn 800 și Dn 1000 mm, 93 buc;

- Cămine de racord D 400 mm, din material plastic, 278 buc.

- Conducte de refulare din PEID, L = 2.497,0 m.

- Stații de pompare stradale pentru ape uzate menajere, 3 bucăți.

2. Indicatori economici

Valoare totală (INV), inclusiv TVA:

7.641.552,04 lei  inclusiv TVA, din care: C+M – 5.595.136,30 lei, inclusiv TVA. 

Eșalonarea investiției (INV/C+M):

	
	Total INV (inclușiv TVA)
	C+M (inclușiv TVA)

	Anul I
	7.641.552,04 lei
	5.595.136,30 lei


Categoria de importantă a construcției:
Construcția proiectată se încadrează la CATEGORIA „C” DE IMPORTANȚĂ NORMALĂ (conform HGR nr. 766/1997) și la  clasa „III-a”  de importanță (conform STAS P100-1-2013).

Durata de realizare ( luni ): 
Durata estimată de realizare a obiectivului de investitii este de 17 luni.

Anexez :  
- anexa 1 - Descrierea investiției și indicatorilor fizici, inclușiv valorile financiare asociate acestora;
- anexa 2 - DEVIZUL GENERAL – privind cheltuielile necesare realizării obiectivului de investiție: „Extindere rețea canalizare menajeră în Opatița, oraș Deta”
- anexa 3 - documentația faza SF pentru realizarea investiției, „Extindere rețea canalizare menajeră în Opatița, oraș Deta”
Se propune finanțarea lucrării prin Planul Național de Redresare și Reziliență al României (PNRR).

I1. Extinderea sistemelor de apă și canalizare în aglomerări mai mari de 2 000 de locuitori echivalenți, prioritizate prin Planul accelerat de conformare cu directivele europene.

Măsura vizează lucrări de construcții necesare pentru extinderea rețelelor de apă și canalizare în localități cuprinse în aglomerările mai mari de 2000 de locuitori echivalenți (l.e), prioritizate prin Planul de accelerare a conformării cu Directivele europene.


Prin urmare vă rog să aprobați documentația pentru realizarea investiției „Extindere rețea canalizare menajeră în Opatița, oraș Deta” 
ÎNTOCMIT,
Popescu Viorica
